AlexejDobrolubov/national_council_slovak_2010 huggingface dataset:
16. schôdza NR SR - 2.deň - B. popoludní
Dátum: 2020-10-21
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

10. Ďakujem, ďakujem pekne za slovo, pán podpredseda. No, pán poslanec Baránik, ťažko na toto nejakým spôsobom reagovať, lebo neviem, či teda ste mali pocit, že nejakým spôsobom bojujem. Ja som povedal, že chcem poukázať na niektoré pochybnosti, ktoré máme a ktoré sú, sa stotožňujeme so stanoviskom sudcov Slovenska, a to nielen jedného samosprávneho združenia, ale vo veľa tých veciach, ktoré som povedal, aj s druhým združením sudcov Slovenska, čiže s obidvomi samosprávnymi organizáciami, pokiaľ teda mám správne informácie. A nebol to boj, ale bolo to vyjadrenie pochybností a v prvom čítaní návrh na to, aby sme o týchto veciach mohli v druhom čítaní diskutovať. Ja som nespochybnil to, že je potrebné tu nejakým spôsobom reformu justície zaviesť, ale spochybnil som niektoré konkrétne návrhy, ktoré v tomto návrhu ústavy sú, ktoré si myslím, že sú na diskusiu a sú také, ktoré si vyžadujú naozaj odbornú diskusiu a posúdenie, že či nie sú v rozpore so základnými princípmi demokratického štátu. A pokiaľ ide o materiálne jadro ústavy, ak teda ste ma dobre počúvali, ja som sa neodvolával na žiaden konkrétny, konkrétne rozhodnutie Ústavného súdu, ale odvolával som sa najmä na rozhodnutia či už ústavných súdov iných krajín, a najmä na názory právnych odborníkov z právnej teórie a praxe, ktorí takýmto spôsobom materiálne jadro ústavy uznávajú, najmä pokiaľ sa týka základných ľudských práv a slobôd. A to je, myslím si, nespochybniteľné. Ďakujem.
16. schôdza NR SR - 2.deň - A. dopoludnia
Dátum: 2020-10-21
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

116. Ďakujem pekne za slovo. Vážený pán podpredseda, no, ja nemôžem úplne súhlasiť so všetkým, čo ste povedali, pretože ako sa už ľudovo hovorí, nehádžme všetkých do jedného vreca. Samozrejme, pochybenia niektorých jednotlivcov sú nespochybniteľné, ale tým nemôžme povedať, že všetci sudcovia sú skorumpovaní alebo všetci sudcovia, sudcovia sú zlí. S týmto by ste asi ani vy nesúhlasili, s takýmto, s takýmto konštatovaním. Čiže určite nejakú reformu urobiť treba. Otázka je, že či táto reforma je nastavená vo všetkých svojich bodoch správne; k tomu sa ešte pokúsim neskôr vyjadriť. A pokiaľ sa týka toho, čo ste povedali ohľadom preverenia majetkových pomerov sudcov, áno. Na druhej strane nemôžte sa tváriť, že ste teraz objavili Ameriku a že idete urobiť niečo, čo sa tu predtým nesnažilo spraviť. Ak si spomeniete na volebné obdobie 2012 – ´16, tak my sme prijali zákon, ktorý riešil preverenie majetkových pomerov sudcov. Žiaľbohu, dopadol na Ústavnom súde tak, ako dopadol, ale tie, ten pokus na práve túto otázku, ktorú ste zvýraznili ako najpodstatnejšiu, sme sa už pokúšali zaviesť v rokoch 2012 až ´16. Ďakujem.
16. schôdza NR SR - 1.deň - B. popoludní
Dátum: 2020-10-20
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

156. Ďakujem pekne za slovo. Vážený pán poslanec Fico, pekne ste tu poukázali na to, že aké množstvo sociálnych benefitov naša vláda zaviedla v predchádzajúcich volebných obdobiach, teda nie je to len 13. dôchodok, ktorý tu bol spomínaný, a terajšia vláda ich v rôznych zákonoch ide, ide rušiť. Ak sa teda teraz pri tomto konkrétnom zákone bavíme o 13. dôchodkoch, okrem toho, že pán minister Krajniak, ako aj ostatní členovia jeho strany hlasovali za tento návrh, tak počas predvolebnej kampane aj počas volieb, aj po nej krátko predseda strany SME RODINA dal verejný prísľub občanom Slovenskej republiky, opakujem, verejný prísľub občanom Slovenskej republiky, že tieto sociálne výhody nezrušia. Takýto verejný prísľub je v zásade uzavretie zmluvy s občanom. A ja sa chcem spýtať, ako pán minister, ktorý predkladal tento návrh zákona, chce obhájiť porušenie zmluvy s občanom, chce obhájiť porušenie verejného prísľubu, ktorý dal jeho predseda strany v predvolebnej kampani. Keďže voliči vyjadrili svoju voľbu vo voľbách, tak akceptovali tento, tento verejný prísľub, akceptovali uzavretie tejto zmluvy s občanmi a na základe toho ich posunuli do parlamentu. Dnes, keď táto strana ruší tieto výhody, tak zjavne porušuje túto zmluvu s občanom. Ako to chce teda pán minister obhájiť, by ma veľmi zaujímalo. Ďakujem.
15. schôdza NR SR - 2.deň - A. dopoludnia
Dátum: 2020-10-14
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

32. Ďakujem pekne za slovo. Vážený pán poslanec Vetrák, hovorili ste o tom, že, že doteraz nebolo výslovné zmocnenie v zákone na jednotlivé akty, ktoré vydával Úrad verejného zdravotníctva, ale že tam bola tá generálna klauzula, na základe ktorej to, to mohol robiť. Ja len upozorňujem na znenie ústavy, ktoré hovorí o tom, že štátne orgány, resp. orgány verejnej moci môžu robiť len to, čo im zákon ukladá, nie že by mohli robiť ako občania všetko, čo im nezakazuje. Čiže z tohto pohľadu to chýbajúce zmocnenie je podľa mňa kľúčové na to, že či a akým spôsobom mohol Úrad verejného zdravotníctva tieto akty vydávať. Pokiaľ ide o spomínané prechodné ustanovenie, kde sa opatrenia menia zo zákona na vyhlášky v danom čase, treba povedať, že, áno, možno to nebude retroaktívne, ale bude to mať zásadný charakter na možnosť uplatňovania si subjektívnych práv vyplývajúcich z týchto opatrení do budúcnosti. No a pokiaľ ide o jednotlivé kompetencie, ktoré sa v zásade rozširujú pre Úrad verejného zdravotníctva smerom k obmedzovaniu základných ľudských práv a slobôd, najmä teda vo vzťahu k obmedzovaniu osobnej slobody, tak ako už judikoval Ústavný súd vo viacerých prípadoch, takéto je možné zaviesť, samozrejme, v zákone, tak ako predpokladá ústava, avšak musia byť nastavené náležité kontrolné mechanizmy a záruky proti zneužitiu a svojvôli, ktoré nám v tomto, v tomto zákone chýbajú. Čiže to sú hlavné argumenty, ktoré, ktorými my by sme chceli prispieť k tomu, aby sa tá právna úprava zlepšila, aby tie opatrenia, ktoré Úrad verejného zdravotníctva bude musieť prijímať, a my chceme, aby ich, samozrejme, mohol prijímať, aby sa do tohoto návrhu doplnili a aby, aby sa vyriešili všetky... (Prerušenie vystúpenia časomerom.)
15. schôdza NR SR - 1.deň - B. popoludní
Dátum: 2020-10-13
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

93. Ďakujem pekne za slovo. Pani ministerka, povedali ste, že doterajšie akty, ktoré vydal, alebo opatrenia, ktoré vydal Úrad verejného zdravotníctva sú v poriadku, resp. nie je jasné, či boli vydané v súlade, alebo neboli v súlade s právom. No tak keď ste presvedčení o tom, že, že boli vydané v súlade s právom a sú v poriadku, tak potom nechápem, načo vlastne robíme túto zmenu, túto novelu zákona v skrátenom legislatívnom konaní. Potom máme čas a môžeme to riešiť ďalšie tri mesiace. Na druhej strane, ja si myslím presne naopak, tak ako hovorí Ústava Slovenskej republiky, ktorá hovorí, že obmedziť základné práva a slobody občanom možno len zákonom alebo na základe zákona. Čo sú dve rôzne veci. Zákonom je, ak to hovorí priamo zákon, a na základe zákona znamená, že zákon musí niekoho splnomocniť na to, aby tie základné práva, slobody mohol obmedziť a myslím, že to hovorí, že len zákonom. Tak takýto právny stav tu nebol. To znamená, že my nemôžme sanovať spôsobom, ktorý je tu v prechodnom ustanovení naformulovaný, že takéto akty, ktoré boli vydané v rozpore s ústavou, sú zrazu platné a účinné a sú v súlade s ústavou a v súlade s právom. Preto som povedal a na tom trvám, že z nepráva nemôže vzniknúť právo. Ďakujem.
15. schôdza NR SR - 1.deň - B. popoludní
Dátum: 2020-10-13
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

71. Ďakujem pekne za slovo. Vážený pán predseda, chcel by som zdôrazniť jednu skutočnosť, ktorú ste povedali vo svojom vystúpení a ktorá súvisí s bodom 23 návrhu zákona, a to sú prechodné ustanovenia ku právam účinným od nadobudnutia účinnosti zákona, predpokladám, kde sa hovorí, že opatrenia Úradu verejného zdravotníctva a regionálnych úradov verejného zdravotníctva vydané do, vybodkované, predpokladám účinnosti tohto zákona, zostávajú v platnosti a účinnosti 15 dní po nadobudnutí účinnosti tohto zákona ako vyhlášky podľa § 59b, ak ich skôr nezruší orgán, ktorý ich vydal. Vážení kolegovia, treba povedať, že v práve platí princíp, že z nepráva nemôže vzniknúť právo. Inými slovami, ak tu bol nejaký stav, ktorý bol neprávom, teda neústavný stav, alebo stav, kedy Úrad verejného zdravotníctva alebo regionálne úrady verejného zdravotníctva vydávali akty, právne, ktoré neboli právnymi aktami, teda boli to paakty, tak nemožno ich ani zákonným ustanovením povýšiť na právo. Nemožno jednoducho. Takýto princíp je v rozpore s ústavou a zakladal by, samozrejme, podnet na oprávnený a kvalifikovaný podnet na Ústavný súd. Ďakujem.
55. schôdza NR SR - 10.deň - A. dopoludnia
Dátum: 2022-02-17
Poslanec: Suja, Miroslav (-)
Druh vystúpenia: Vystúpenie s faktickou poznámkou

22. Ďakujem za faktické pripomienky, vážení kolegovia. Ja by som len chcel povedať, že Filip sa spýtal, že čo také rastie na tej ceste, ktorú som spomínal. No, Filip, na tej ceste nemôže rásť nič, na tej ceste rastú len peniaze pre týchto ekoteroristov, ktorí sa sami seba nazývajú ochranármi. Inak si neviem vysvetliť, že niekto vyhlási cestu a parkovisko za územie európskeho významu. Lebo fakt, to neviem, nájde sa tu niekto, pán Benčík, možno vy by ste to povedali, že áno, že na tej ceste rastú rastliny, alebo, ja neviem, pán Šíbl. Ale pochybujem, že niekto iný so zdravým rozumom by tu povedal, že na ceste a parkovisku vyasfaltovanom rastú rastliny, ktoré sú hodné ochrany alebo vyhlásenia za územia európskeho významu. Nie, vážení kolegovia, na tej ceste rastú len peniaze, ktoré títo ekoteroristi, ktorí sami seba nazývajú ochranármi, rozkrádajú, či už z fondov, alebo z ministerstva životného prostredia. To je fakt.
55. schôdza NR SR - 10.deň - A. dopoludnia
Dátum: 2022-02-17
Poslanec: Suja, Miroslav (-)
Druh vystúpenia: Vystúpenie s faktickou poznámkou

8. Ďakujem za slovo, pán predsedajúci. Filip, ja som veľmi rád, že si prišiel s tou, s týmto návrhom zákona. Samozrejme, súhlasím s tým, že aby sa vyžadoval vždy písomný súhlas vlastníka. Ako dobre vieme, väčšina týchto vlastníkov sú starší ľudia, ktorí majú vo veľkej miere prípadov viac ako 60, 70, 80 rokov. Ani nevedeli, že takéto prerokovanie bude, čo sa týka ich vlastných pozemkov. A tí, čo to vedeli, tak väčšina majiteľov si mysleli, že keď nedajú súhlas, tak ich pozemky sa nevyhlásia za územia európskeho významu. Proste títo ľudia neboli absolútne informovaní. Hovorím, že sú to veľmi-veľmi starí ľudia. Dovoľujem si tvrdiť, že takýmto spôsobom, aj keď možno zákonným spôsobom, boli títo ľudia podvedení, oklamaní. Poukázal si na šafárenie a rozkrádanie financií ochranármi, ekoteroristami z BROZ-u a podobne, ktorí toto robia, ako som už viackrát povedal, len kvôli peniazom, nie kvôli ochrane prírody. Tú ochranu prírody dokážu najviac chrániť tí ľudia, čo žijú na tom vidieku. Títo ekoteroristi to robia, vážení kolegovia a kolegyne, len kvôli financiám. A ak sa tu budeme tváriť, že to nie je pravda, tak nahovárame si sami sebe čistú lož. Ešte raz, Filip, ďakujem za tvoje vystúpenie.
55. schôdza NR SR - 9.deň - A. dopoludnia
Dátum: 2022-02-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

70. Ďakujem za slovo. Juraj, neviem, ako si myslel s tým strašením vojnou, ale ja si myslím, že my nestrašíme vojnou, máme dobré vzťahy s maďarskou menšinou, máme tam strašne veľa priateľov, ktorých si vážim, a dovolím si tvrdiť, za posledných možno 10-11 rokov, možno aj 12 sa mi na nič nesťažovali. Keď prišli, zabavili sme sa, alebo ja keď som prišiel tam, nebolo žiadna sťažnosť z ich strany, že by sa im nejako zle žilo alebo že by potreboval nejak zmeniť zákony, alebo proste že by sa vyťahovala nejaká maďarská karta. Ja si myslím, že tie vzťahy teraz medzi maďarskou menšinou a Slovákmi sú veľmi dobré. Ja sa len bojím, či zbytočne nerozdúchame nejaké vášne návrhom tohto zákona, alebo znova nejakí politici nebudú chcieť vyťahovať maďarskú kartu, čo by nebolo vôbec na dobro veci. A čo sa týka, že Maďari sú až šiesti, čo požadovali. Áno, možno podľa týchto štatistík áno, ale to nevieme v skutočnosti overiť, lebo maďarská strana nám nepovie, koľko v skutočnosti Maďarov na Slovensku požiadalo o občianstvo Maďarskej republiky, aby nestratila, kvôli tomuto nechce nám povedať, aby nestratila aj to slovenské. Ja si myslím, že to číslo by bolo potom možno niekde úplne iné, lebo sa o tom normálne verejne hovorí. Ďakujem. Možno sa mýlim, ak áno, oprav ma.
55. schôdza NR SR - 9.deň - A. dopoludnia
Dátum: 2022-02-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

40. Ďakujem za slovo pán predsedajúci. Máte dobre založenú stužku, či nie opačne? Len tak, nevidím dobre z tejto strany, aby sme zase niekoho neurazili, lebo vaša strana je na toto profík. Viete, Edo sa vyjadril kultivovane a poukázal na rôzne veci. Na to boli reakcie a bolo by dobré, keby aj on zareagoval na tie reakcie, ako povedal aj pred chvíľou Milan Mazurek. Keď vidíme v správach, že pohraničná stráž, policajti alebo hocikto zachytia migrantov – škoda, že tu nie je pán poslanec Stančík, že by to počul, ako reagujem na pána Kočiša –, že zachytia migrantov, tak čo sa stáva z tých migrantov? V tých správach to hneď povedia. Všetci požiadali o azyl. Ani jeden nepovie, že vyhostite ma naspäť na Ukrajinu alebo vyhostite ma naspäť do Afriky. Ani jeden to nepovie. Škoda, že pán poslanec Stančík sa tu vyjadroval, a teraz odišiel, aby to mohol počuť, aby mohol počuť reakciu Eda Kočiša. Je zaujímavé, že predtým nebol, keď sme sa my tu rozprávali, a vyjadruje sa ku nám, hoci mal rozpravu Edo Kočiš, že ako sa mi vyjadrujeme, a zasa tu nie je. Takže, pán poslanec Stančík, ja budem rád, keď vám pán poslanec Kočiš vysvetlí, ako sa z migranta stáva azylant. V tej chvíli, keď ho na hraniciach chytí naša pohraničná stráž. A je tu možno minister a dá mi za pravdu, neverím, že povie, že oni sa dávajú vyhostiť naspäť a nepožiadajú o ten azyl.
55. schôdza NR SR - 9.deň - A. dopoludnia
Dátum: 2022-02-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

20. Ďakujem za slovo. Tak, pán poslanec, ja sa pýtam, čo je zlé, keď chceme pomáhať našim mladým rodinám, ktoré pomoc potrebujú. Takže ak slovenské rodiny potrebujú pomoc, a vieme, že potrebujú, že ledva prežívajú, že demografická krivka klesá, tak tým nepomôžeme, ale ideme tu hovoriť alebo idete vy zavádzať, lebo ste klamal o dvadsiatich azylantoch. Nie tých 20, ktorí dostanú azyl, dostáva tie peniaze. Dostanú ich všetci, čo sú v tom procese. Všetci, čo sú v tom procese, nie tí dvadsiati, pán poslanec! Skúste potom neklamať a povedať pravdu. Keby tu išlo o dvadsať poslancov, nikto to tu ani nerieši, ale každý utečenec, každý utečenec a vládni predstavitelia hovorili, že v prípade vojny tu ich, utečencov, môže byť až do jedného milióna, tak každý má na to nárok. Tam mi nehovorte, že len tí dvadsiati, ktorí dostanú azyl. Preboha, veď tu klamete priamo do očí! Každý má nárok, ktorý je v tom procese, na to, nielen ten kto dostane. Tak skúsme si potom povedať pravdu do očí. Ja si vás vážim, že hovoríte veľakrát k veci, ale tak toto už bolo naozaj za čiarou. My chceme pomáhať každému, kto je na to odkázaný, len slovenským mladým rodinám nie, aby sme zvrátili demografickú krivku, aby sme im pomohli, nech proste to Slovensko sa postaví na nohy! Nie, ničím! Ale každý dookola, my ideme zachrániť celý svet a nevieme zachrániť svojich vlastných ľudí! Čo je na tom zlé, že sa najprv postaráme o svojich, a keď máme dostatok, potom pomáhajme ostatným?! Na tom nie je nič zlé. Čo vám urobili tie mladé slovenské rodiny, tí Slováci, tí občania Slovenskej republiky, nech sú akejkoľvek národnosti, že takto sa k nim správame, takto macošsky?! Však nech si oni dáko poradia. Ale my ideme zachraňovať celý svet. Zachráňme najprv svojim, pomôžme svojim, a keď nám ostane zdroje, možnosti a sila, pomáhajme, komu chceme.
55. schôdza NR SR - 9.deň - A. dopoludnia
Dátum: 2022-02-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

12. Ďakujem, pán podpredseda, za slovo. Veľmi dobrá rozprava, Miňo. Ale, vážení kolegovia, dneska o 16.00 hod. začne vojna, hej, podľa Bidena a tajných služieb a hovorí sa a minister sa viackrát vyjadroval, že to môže byť desiatky, stovky, tisíc, možno aj milión utečencov. Ak by toto bola pravda, nemáme prečo neveriť tajným službám Spojených štátov, no a tí utečenci prídu na Slovensko. Hovoríme o stovkách, o stovkách tisíc mesačne alebo miliónoch mesačne, ktoré vynaložíme na toto, keby to bola pravda. A nemáme dôvod neveriť americkým tajným službám. Na to nie je dôvod. Teraz sem príde, miliónkrát 365 je 365 mil. mesačne, vážení kolegovia. A dneska o 16.00 hod. to má začať. Tak sa na to pripravme. Tu, viete, pomáhame bankám, odpustíme pomaly miliardu a na slovenské mamičky zvysoka sa viete čo. Ja neviem ako... nejakú sociálnu spravodlivosť pri tejto vláde ako nečakajme, povedzme si na rovinu, tak sa nečudujme, že azylant má väčšie právo ako nejaká mladá slovenská rodina, prípadne, nedajbože, slobodná mamička. Vláda si povie, však to Slováci zaplatia tým azylantom, ale mladá slovenská rodina nech si poradí sama, ako vie! Hádam ju nebude podporovať štát?! Však štát potrebuje podporovať utečencov a podobne, banky! Hádam nebude podporovať mladé slovenské rodiny, keď to potrebujú banky?! To je jediná sféra, ktorú ste nenasrali za celé vaše volebné obdobie. Vy ste zničili každú alebo každé spektrum obyvateľstva na Slovensku, každú skupinu okrem bánk!
55. schôdza NR SR - 8.deň - B. popoludní
Dátum: 2022-02-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

60. Ďakujem za slovo, pán predsedajúci. No ja som nenavštevoval Krajský súd v Banskej Bystrici, nepotreboval som ho navštevovať kvôli tomu, aby som vedel, že v rámci toho, aká je dostupnosť jednotlivých okresov Banskobystrického kraja, je tá súdna mapa zlá. Povedzme si na rovinu, okresy ako Rimavská Sobota, Revúca, Lučenec, Veľký Krtíš, dostupnosť predtým do Banskej Bystrice bola od 35 do 53 minút, teraz bude 3 hodiny 5 minút. Ak by išli z týchto hladových dolín, z týchto okresov, ľudia autobusom, museli by ísť deň dopredu. Deň dopredu! A teraz ja si neviem predstaviť, že, pani ministerka, vyskúšali ste si niekedy do Žiliny popod Strečno z Martina bez majákov? Tam a naspäť? Keď je ranná špička a poobedná špička? Keď vlastne prebiehajú tieto pojednávania súdne? No tri hodiny by ste zabili len v týchto kolónach a niekedy aj viacej. Takže neviem, čo, ako chceme uľahčiť dostupnosť ľudí, aby dochádzali k tým súdom. A som rád, že aj vládny poslanec ďalší, pán poslanec Kašper, si toto osvojil, že bojuje za to, a dúfam, že sa to podarí presadiť, aby ten krajský súd ostal v tej Banskej Bystrici. Lebo ak chceme ľuďom pomáhať, že budú mať lepšiu dostupnosť, tak viete, v priemere to bolo predtým 35 minút, pani ministerka, 35 minút. Teraz po novom tri hodiny päť. A to mám presne tabuľku bez toho, že by ste sa pod Strečnom zdržali čo len minútu. A pod Strečnom sa niekedy zdržíte niekoľko hodín.
55. schôdza NR SR - 8.deň - B. popoludní
Dátum: 2022-02-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

40. Ďakujem za slovo, pán predsedajúci. Pán poslanec Gyimesi, súhlasím s tvojím vystúpením a som rád, že ako koaličný poslanec si poukázal na chyby súdnej mapy. Presne si povedal príklady, na ktoré sa veľmi ťažko odpovedá alebo sa nedá odpovedať, alebo sa nedajú vyvrátiť príklady, ktoré si určil. A, samozrejme, súhlasím aj s tým, že niekedy netreba lámať vec cez koleno, treba diskutovať a toto je jeden z tých príkladov. Samozrejme, ešte na záver, som veľmi rád, čo sa týka Krajského súdu v Banskej Bystrici, že ostáva tam, kde je. To ďakujem aj ja.
55. schôdza NR SR - 8.deň - B. popoludní
Dátum: 2022-02-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

36. Ďakujem za slovo, pán predsedajúci. Pani ministerka, povedali ste, že vystúpite, aby sa na veci, ktoré zazneli, nezabudlo, ale neviem, či úmyselne, alebo ste na ne pozabudli. Ja som sa pýtal na to, čo povedal alebo som reagoval na to, čo povedal na vás Igor Matovič. Pani ministerka spravodlivosti Kolíková, vám nevadí, ak vám povie bývalý premiér a súčasný minister financií, Mária, ty si ten podvod spáchala? Ja som sa na to pýtal, neodpovedali ste. Takže klamal Igor Matovič alebo nie? Ak klamal, ako ste sa bránili? Alebo ste sa nebránili, lebo hovoril pravdu? Však aj to tu zaznelo. Povedali ste, že zaznelo kopu vecí a že vy budete na ne reagovať, ale na toto ste zabudli. Minister financií, bývalý premiér, povedal: Mária, ty si ten podvod spáchala. Mne, keby to povedal ako ministrovi spravodlivosti člen vlády, tak minimálne žiadam o ospravedlnenie, keď nie, dám naňho trestné oznámenie. Alebo som ten podvod spáchal a som ticho a nech sa to radšej už ďalej nerozpitváva. Môžte mi na to odpovedať? Ďakujem.
55. schôdza NR SR - 8.deň - B. popoludní
Dátum: 2022-02-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

22. Ďakujem za slovo, pán predsedajúci. Ďakujem za vystúpenie pani poslankyni Sakovej, ako nie je každý rétor, takže útočiť na niekoho, že nevie plynulo rozprávať, si myslím, že je nevhodné a vy radi poučujete a sami útočíte na ženy, vážení kolegovia, tak sa pozrite do zrkadla ráno. Ale táto vláda, aby som prešiel k veci, samo osebe tvrdí, že je tá najlepšia, najtransparentnejšia v histórii. Súdna mapa, vážení kolegovia, je totálne fiasko ako celá táto vláda. Pripomeňme si niektoré veci, niečo povedala opozícia, ale vy sami ste to tvrdili alebo nezávislé osobnosti a novinári. Mária, ty si ten podvod spáchala. To sme nepovedali my, vážení kolegovia, kolegyne, to povedal Igor Matovič. Mária, ty si ten podvod spáchala. A len u nás môže byť takéto Mária, ktorý bývalý predseda vlády, súčasný minister financií verí, že podvod spáchala, môže byť ministerkou spravodlivosti. Mikulec podľa svedkov, ktorí nie sú kajúcnici, zobral 100-tisíc eurový úplatok. Zasa to môže byť len u nás, že minister vnútra, ktorý podľa svedkov zobral 100-tisíc eurový úplatok, sa ani nevyšetruje a veselo si tu chodí po slobode. Že máme ministra financií, ktorý sa nevyzná do financií, je aj plagiátor, to už tu nebudem ani hovoriť a o to smutnejšie to je, že tá SaS-ka plná odborníkov, nominovala na ministerstvo školstva plagiátora, za ktorého sa hanbíme všade vo svete. A teraz, pán Baránik, sa môžte kľudne smiať ako osol, lebo som povedal veci, ktoré nikto v opozícii nehovorí, tvrdia to... (Prerušenie vystúpenia predsedajúcim.) Laurenčík, Milan, podpredseda NR SR 23. Prosím, neurážajte, pán poslanec! Suja, Miroslav, poslanec NR SR 24. ... vaši koaliční kolegovia a potom sa tu ešte budú hádať, že minister vráti diplom, keď vráti ten druhý minister, to je vaša hanba! Tak nabudúce, keď sa budete smiať, tak si na to spomeňte.
57. schôdza NR SR - 1.deň - B. popoludní 3
Dátum: 2022-02-08
Poslanec: Suja, Miroslav (-)
Druh vystúpenia: Vystúpenie s faktickou poznámkou

60. Ďakujem za slovo, pán predsedajúci. Pán poslanec Fico, súhlasím, že referendum je jedina možnosť, ako zvrátiť túto zmluvu, a ja môžem prehlásiť, že hnutie REPUBLIKA spraví všetko pre to, aby boli čo najskôr vyzberané podpisy. A ak ho náhodou naša paródia na prezidentku vyhlási, spravím všetko pre to, aby bolo úspešné. To verejne prehlasujem. Viete, Slováci chcú s každým vychádzať dobre a to nám dneska, poukázali sme na to aj vonku, aj tí, čo protestujú pred Národnou radou, s každým chceme vychádzať dobre ako hrdý a rovnocenný partner. Ale vysvetľovať to takým stančíkom, pročkovcom alebo tuto žiakovcom (reakcia z pléna), to, žiakovcom, to sa nedá. Lebo viete čo? Oni sú hlboko vopchaní – a je po ôsmej večer, tak môžem povedať – v riti Američanom a oni nič iné nepočúvajú. (Reakcie z pléna.)